ऋषि कपूर

ऋषि कपूर (4 सितंबर 1952 - 30 अप्रैल 2020) हिन्दी फ़िल्मों के एक अभिनेता थे। ऋषि कपूर एक भारतीय फ़िल्म अभिनेता, फ़िल्म निर्माता और निर्देशक थे। वह एक बाल कलाकार के रूप में काम कर चुके हैं। उन्हें बॉबी फ़िल्म के लिए 1974 में सर्वश्रेष्ठ अभिनेता के लिए फ़िल्मफ़ेयर पुरस्कार और साथ ही 2008 में फ़िल्मफेयर लाइफटाइम अचीवमेंट पुरस्कार सहित अन्य पुरस्कारों से सम्मानित किया जा चूका है। उन्होंने उनकी पहली फ़िल्म मेरा नाम जोकर में बाल कलाकार के रूप में शानदार भूमिका के लिए 1970 में राष्ट्रीय फ़िल्म पुरस्कार प्राप्त किया।

उन्होंने 1973 और 2000 के बीच 92 फिल्मों में रोमांटिक लीड के रूप में प्रमुख भूमिकाएँ निभाईं। दो दूनी चार में उनके प्रदर्शन के लिए, उन्हें 2011 का सर्वश्रेष्ठ अभिनेता के लिए फिल्मफेयर क्रिटिक्स पुरस्कार दिया गया, और कपूर एण्ड सन्स में अपनी भूमिका के लिए, उन्होंने 2017 का सर्वश्रेष्ठ सहायक अभिनेता के लिए फिल्मफेयर पुरस्कार जीता। उन्हें 2008 में फिल्मफेयर लाइफटाइम अचीवमेंट अवार्ड से सम्मानित किया गया। वह 1973 से 1981 के बीच बारह फिल्मों में अपनी पत्नी नीतू सिंह (1980 में शादी) के साथ दिखाई दिए। ३० अप्रैल २०२० को  अस्थिमेरु कैंसर (बोन मैरो कैंसर) के कारण आयी   परेशानी से उनकी ६७ वर्ष की आयु में मृत्यु हो गयी।

जीवनी
प्रारंभिक जीवन और परिवार
कपूर का जन्म पंजाब के कपूर परिवार में मुंबई के चेम्बूर में हुआ था। वह विख्यात अभिनेता-फिल्म निर्देशक राज कपूर के पुत्र और अभिनेता पृथ्वीराज कपूर के पोते थे। उन्होंने कैंपियन स्कूल, मुंबई और मेयो कॉलेज, अजमेर में अपने भाइयों के साथ अपनी स्कूली शिक्षा की। उनके भाई रणधीर कपूर और राजीव कपूर, मामा प्रेमनाथ और राजेन्द्रनाथ और चाचा शशि कपूर और शम्मी कपूर सभी अभिनेता हैं।

 निजी जीवन 
ऋषि कपूर स्‍वर्गीय राज कपूर के बेटे और पृथ्‍वीराज कपूर के पोते है। परम्‍परा के अनुसार उन्‍होने भी अपने दादा और पिता के नक्‍शे क़दम पर चलते हुए फिल्‍मों में अभिनय किया और वे एक सफल अभिनेता के रूप में उभर कर आए। मेरा नाम जोकर उनकी पहली फिल्‍म थी जिसमें उन्‍होने अपने पिता के बचपन का रोल किया था। बतौर मुख्य अभिनेता के रूप में उनकी पहली फ़िल्म बॉबी थी, जिसमें उनके साथ डिंपल कपाड़िया भी दिखाई दी। ऋषि कपूर और नीतू सिंह की शादी 22 जनवरी 1980 में हुई थी।

ऋषि कपूर के दो संतानें है: रणबीर कपूर जो 
हिंदी सिनेमा के दिग्गज अभिनेता है और रिद्धिमा कपूर जो एक ड्रैस डिजाइनर हैं। करिश्मा कपूर और करीना कपूर इनकी भतीजियां हैं। आलिया भट्ट इनकी पुत्रवधु है जो निर्माता एवम निर्देशक महेश भट्ट की पुत्री है। कपूर अपने सोशल मीडिया पर उनकी टिप्पणियों के लिए विवादों में रहे हैं।

निधन
वर्ष २०१८ में उन्हें कैंसर का पता चला था, जिसके बाद लगभग एक वर्ष तक न्यूयॉर्क में उनका इलाज चला था। तत्पश्चात, भारत वापसी के बाद वे सार्वजनिक तौरपर बहुत कम देखे जाने लगे थे, जिस बीच उनका इलाज चलता रहा। दो वर्षो तक चली पीड़ा के बाद, ऋषि कपूर की ३० अप्रैल २०२० को  अस्थिमेरु कैंसर (बोन मैरो कैंसर) के कारण आयी जटिलताओं से मुम्बई में, ६७ वर्ष की आयु में मृत्यु हो गयी। अपने अंतिम समय में वे मुम्बई के एच॰एन॰ रिलायंस फाउंडेशन अस्पताल में भर्ती थे। इसबीच वे अपनी फिल्म शर्माजी नमकीन की शूटिंग कर रहे थे।

 अभिनय श्रेय 
 वर्ष  फ़िल्म  चरित्र  टिप्पणी 2018  द बॉडी  2018  मंटो  2018  मुल्क मुराद अली मोहम्मद2016  कपूर एण्ड सन्स अमरजीत कपूर2016  सनम रे आकाश के दादा2015  वेडिंग पुलाव लव कपूर2015  ऑल इस वेल  श्री भजनलाल भल्ला2014  बेवकूफ़ियां वी.के. सेहगल2013  शुद्ध देसी रोमांस गोयल साहब2013  बेशर्म इंस्पेक्टर चुलबुल चौटाला2013  डी-डे इकबाल सेठ2013  औरंगजेब रविकांत2013  चश्मे बद्दूर जोसेफ फ़र्टाडो2012  अग्निपथ रौफ लाला2012  स्टूडेंट ऑफ द ईयर डीन योगिंदर वशिष्ट2012  हाउसफुल २ चिंटू कपूर2012  जब तक है जान इमरान2011  टेल मी ओ खुदा अल्ताफ जरदारी2011  पटियाला हाउस  गुरुतेज सिंह काहोलन2010  सदियाँ  राजवीर सिंह2010  दो दुनी चार  संतोष दुग्गल2009  लक बाय चांस  रोमी रोली2009  चिंटू जी  चिंटू जी2009  दिल्ली ६ अली बेग2009  लव आज कल  वीर सिंह2009  कल किसने देखा  प्रो सिद्धार्थ वर्मा2008  हल्लाबोल  खुद2008  थोड़ा प्यार थोड़ा मैजिक  परमेश्वर2007  डोंट स्टॉप ड्रीमिंग  2007 नमस्ते लंदन  मनमोहन मल्होत्रा 2007  ओम शांति ओम  2006  लव के चक्कर में  2006  फ़ना  2005  प्यार में ट्विस्ट  यश खुराना 2004  हम तुम  अर्जुन कपूर 2003  तहज़ीब  2003  कुछ तो है  प्रोफेसर बख़्शी 2003  लव एट टाइम्स स्क्वैर  2002  ये है जलवा  2001  कुछ खट्टी कुछ मीठी  राज खन्ना 2000  राजू चाचा  2000  कारोबार  1999  जय हिन्द  1997  कौन सच्चा कौन झूठा  1996  प्रेम ग्रंथ  1996  दरार  1995  हम दोनों  राजेश 'राजू' 1995  साजन की बाहों में  सागर 1995  याराना  राज 1994  ईना मीना डीका  ईना 1994  साजन का घर  अमर खन्ना 1994  प्रेम योग  राजकुमार राजू 1994  पहला पहला प्यार  राज 1994  मोहब्बत की आरज़ू  राजा 1994  घर की इज्जत  श्याम 1993  गुरुदेव  इंस्पेक्टर देव कुमार 1993  इज़्ज़त की रोटी  1993  श्रीमान आशिक  1993  साहिबाँ  गोपी 1993  साधना  करन 1993  दामिनी  शेखर गुप्ता 1992  दीवाना  रवि 1992  बोल राधा बोल  किशन मल्होत्रा/टोनी 1992  हनीमून  सूरज वर्मा 1992  इन्तेहा प्यार की  रोहित शंकर वालिया 1991  बंजारन  1991  हिना  चन्दर प्रकाश 1991  घर परिवार  1991  अज़ूबा  1991  रणभूमि  भोलानाथ 1990  अमीरी गरीबी  दीपक भारद्वाज 1990  शेषनाग  1990  आज़ाद देश के गुलाम  1989  खोज  रवि कपूर 1989  चाँदनी  रोहित गुप्ता 1989  बड़े घर की बेटी  गोपाल 1989  हथियार  1989  घराना  विजय मेहरा 1988  हमारा खानदान  1988  विजय  विक्रम ए भारद्वाज 1988  घर घर की कहानी  राम धनराज 1987  प्यार के काबिल  1987  हवालात  श्याम 1987  सिंदूर  1987  खुदगर्ज़  1986  नगीना  राजीव 1986  एक चादर मैली सी  मंगल 1986  नसीब अपना अपना  किशन सिंह 1986  दोस्ती दुश्मनी  1985  राही बदल गये  1985  तवायफ़  1985  सागर  रवि 1985  ज़माना  रवि एस कुमार 1985  सितमगर  जय कुमार 1984  ये इश्क नहीं आसां  1984  दुनिया  रवि 1983  कुली  सनी 1983  बड़े दिल वाला  1982  दीदार-ए-यार  1982  ये वादा रहा  विक्रम राय बहादुर 1982  प्रेम रोग  1981  जमाने को दिखाना है  रवि नन्दा 1981  नसीब  सनी 1980  कर्ज़  1980  दो प्रेमी  चेतन प्रकाश 1980  आप के दीवाने  राम 1980  धन दौलत  लकी बड़जात्या सक्सेना 1979  सरगम  राजू 1979  सलाम मेमसाब  रमेश 1979  झूठा कहीं का  अजय राय 1978  फूल खिले हैं गुलशन गुलशन  विशाल राय 1978  बदलते रिश्ते  मनोहर धनी 1978  पति पत्नी और वो  1978  नया दौर  1977  दूसरा आदमी  1977  अमर अकबर एन्थोनी  अकबर 1977  चला मुरारी हीरो बनने  1976  रंगीला रतन  1976  लैला मज़नू  1976  बारूद  अनूप सक्सेना 1976  कभी कभी  विक्रम (विकी) खन्ना 1975  रफ़ू चक्कर  1975  राजा  1974  जहरीला इंसान  अर्जुन सिंह 1973  बॉबी  राज नाथ (राजू) 1973  यादों की बारात  1970  मेरा नाम जोकर  कवि राजू 

 बतौर निर्देशक 
 वर्ष  फ़िल्म  टिप्पणी1999  आ अब लौट चलें 

 नामांकन और पुरस्कार 
 फ़िल्मफ़ेयर पुरस्कार 
 1970- बंगाल फ़िल्म जर्नलिस्ट्स एसोसिएशन अवार्ड्स : स्पेशल अवार्ड और नेशनल फ़िल्म अवार्ड, मेरा नाम जोकर के लिए 
 1974 - फ़िल्मफ़ेयर सर्वश्रेष्ठ अभिनेता पुरस्कार - बॉबी
 2008- फ़िल्मफ़ेयर लाइफटाइम अचीवमेंट अवार्ड 
 सन्दर्भ 

श्रेणी:1952 में जन्मे लोग
श्रेणी:हिन्दी अभिनेता
श्रेणी:फ़िल्मफ़ेयर पुरस्कार विजेता
श्रेणी:भारतीय अभिनेता
श्रेणी:मुंबई के लोग
श्रेणी:२०२० में निधन